
DIRECŢIA PATRIMONIU 
BIROU ADMINISTRARE SPAȚII UTILITARE, 

SERVICII CONEXE ȘI CONTRACTE GARAJE 

Nr. SC2021-27804/06.10.2021
RAPORT DE SPECIALITATE
privind  modificarea Hotărârii Consiliului Local  nr. 599/09.12.2014 privind reglementarea situaţiei terenurilor ocupate cu garaje autorizate pe raza Municipiului Timisoara, modificată prin Hotărârea Consiliului Local  nr. 623/19.12.2014, nr. 131/20.03.2015, nr. 462/30.10.2015 și  nr. 179/10.05.2016

Având în vedere Referatul de aprobare  nr. SC2021-27804/06.10.2021 al Primarului Municipiului Timişoara şi Proiectul de Hotărâre - privind  modificarea Hotărârii Consiliului Local  nr. 599/09.12.2014 privind reglementarea situaţiei terenurilor ocupate cu garaje autorizate pe raza Municipiului Timisoara, modificată prin Hotărârea Consiliului Local  nr. 623/19.12.2014, nr. 131/20.03.2015, nr. 462/30.10.2015 și  nr. 179/10.05.2016
Facem următoarele precizări:

Prin Hotărârea Consiliului Local a Municipiului Timișoara nr. 599/09.12.2014 - privind reglementarea situației terenurilor ocupate cu garaje autorizate pe raza municipiului Timișoara, a fost aprobat contractul cadru de închiriere a terenurilor aflate în domeniul public sau privat al Municipiului Timisoara ori in proprietatea Statului Român, pe care sunt edificate garaje  autorizate/legalizate sau edificate în baza licitatiilor publice, conform Anexei, care face parte integrantă din prezenta hotarâre,  termenul contractului de închiriere fiind o perioada de 3 (trei) ani.

Ulterior, prin Hotărârea Consiliului Local a Municipiului Timișoara nr. 623/19.12.2014 - privind modificarea Hotărârii Consiliului Local  nr.599/09.12.2014  privind reglementarea situaţiei terenurilor ocupate cu garaje autorizate pe raza Municipiului Timisoara, a fost modificat termenul contractului de închiriere la un an (1an)  și a fost modificat în mod corespunzător modelul contractului.
Ca urmare a acestor hotărâri de consiliu local, contractele de închiriere pentru terenul aferent  garajelor se încheie pe o perioadă de 1 an.

Ulterior, datorită schimbărilor legislative, s-a impus modificarea modelului de contract, respectiv a unor clauze a acestuia, modificările fiind aprobate prin 
H.C.L.M.T.nr.131/2015, H.C.L.M.T. nr.462/2015 și
H.C.L.M.T.  nr.179/2016.

Vă aducem la cunoștință că termenul de 1(un) an presupune folosirea nejustificată a multor resurse materiale (hârtie, tonner, imprimante, computere, precum și uzura perifericelor..), resurse umane care se irosesc prin refacerea anuală a contractelor , iar timpul de lucru al funcționarilor care procesează și generează documentele ar putea fi folosit în alt scop al muncii de birou. Totodată, cetățenii cărora li se încheie asemenea contracte sunt nemultumiți de termenul închirierii și de obligativitatea de a depune anual aceleași documente chiar dacă nu s-a schimbat nimic în modul în care este deținut sau folosit terenul aferent garajului.
Având în vedere cele arătate  mai sus, propunem modificarea Art. 1 din Hotărîrea Consiliului Local a Municipiului Timișoara nr.623/19.12.2020- privind modificarea Hotărârii Consiliului Local  nr.599/09.12.2014  privind reglementarea situaţiei terenurilor ocupate cu garaje autorizate pe raza Municipiului Timisoara, respectiv modificarea perioadei contractului de închiriere de la 1 (un) an la 3 (trei) ani, precum și modificarea în mod corespunzător a art. 2 din contractul cadru de închiriere.
Astfel, propunem  ca pentru terenul aferent garajelor edificate cu autorizaţie de construire pe terenul Municipiului Timişoara/Statului Român,  încheierea de noi contracte de închiriere pe o perioada de 3 (trei) ani, cu titularii a caror contracte au expirat sau pentru care s-a transferat dreptul de proprietate.

Totodată  propunem republicarea modelului contractului cadru de închiriere a terenurilor aflate în domeniul public sau privat al Municipiului Timisoara ori in proprietatea Statului Român, pe care sunt edificate garaje  autorizate/legalizate sau edificate în baza licitatiilor publice, conform Anexei, care va face parte integrantă din prezenta hotarâre.
Menționăm că restul clauzelor din contractul de închiriere-cadru rămân neschimbate, așa cum au fost aprobate prin Hotărârile Consiliului Local nr.599/09.12.2014, nr. 623/19.12.2014, nr. 131/20.03.2015, nr. 462/30.10.2015 și  nr. 179/10.05.2016. Precizăm că Art. 18 din contractul de închiriere cadru- anexă la hotărârea de consiliu local care urmează a fi aprobată, are înscrisă o clauză de reziliere a acestuia, în caz de sistematizare a zonei, respectiv: “Art. 18. Contractul de închiriere se reziliază de drept fără punere în întârziere, fără intervenţia instanţei de judecată si fără nici o altă formalitate  prealabilă în caz de sistematizare a zonei sau schimbarea situaţiei juridice a terenului.”

Având în vedere cele arătate mai sus și luând în considerare prevederile legale, apreciem că proiectul de hotărâre privind  modificarea Hotărârii Consiliului Local  nr. 599/09.12.2014 privind reglementarea situaţiei terenurilor ocupate cu garaje autorizate pe raza Municipiului Timisoara, modificată prin Hotărârea Consiliului Local  nr. 623/19.12.2014, nr. 131/20.03.2015, nr. 462/30.10.2015 și  nr. 179/10.05.2016, întruneşte condiţiile pentru a fi supus dezbaterii Consiliului Local al Municipiului Timişoara.

